
UAB „Okseta“ naftos produktų terminaluose (toliau NPT) teikia šviesių naftos produktų, jų priedų ir suskystintų naftos dujų pasaugos paslaugas. 
Nuo 2018 m. UAB „Okseta“ pradėjo veiklą Kėdainių naftos produktų terminale Žibuoklių g. 22 Kėdainiuose.

Kėdainių NPT yra pavojingas objektas kuriam taikomi pramoninių avarijų prevencijos, likvidavimo ir tyrimo nuostatų reikalavimai pagal kurių reikalavimus kompetentingai institucijai yra pateiktas pranešimas apie pavojingąjį objektą ir pavojingojo objekto saugos ataskaita.
Pavojingojo objekto paskutinio planinio patikrinimo data ir kita informacija pateikiama https://pagd.lrv.lt/lt/veiklos-sritys-1/valstybine-priesgaisrine-prieziura/pavojingieji-objektai
Kėdainių NPT išorės avarinis planas pateikiamas
https://www.kedainiai.lt/veiklos-sritys/civiline-sauga/220
KĖDAINIŲ NPT 
 SANDĖLIUOJAMOS PAVOJINGOS MEDŽIAGOS

1. Dujos. Automobilinės suskystintos naftos dujos sudaro C2, C3, C4 angliavandenilių mišinį. Įkvėpti angliavandeniliai žmogaus organizmą veikia kaip narkotikai, sukeldami nervų sistemos ir širdies veiklos sutrikimus, sudirgina kvėpavimo takus ir akis. Įkvėpus didelės koncentracijos dujų, dėl deguonies trūkumo, net per trumpą laikotarpį galima netekti sąmonės ar uždusti. Suskystintos dujos, patekusios ant odos ar į akis, dėl intensyvaus garavimo gali sukelti nušalimą. Degant išsiskiria anglies monoksidas, azoto oksidai ir sotieji angliavandeniliai. Didžiausia sklaida – 1000 m.

2. Benzinas. Automobilinio benzino garai dirgina odą, akis ir kvėpavimo organus. Užtiškus skystam produktui, 

akys ir oda sudirginama. Benzine gali būti iki 1% tūrio benzeno, kuris klasifikuojamas kaip 2-os kategorijos kancerogenas, todėl ilgalaikis poveikis gali sukelti vėžį, anemiją, leukemiją ir kitas ligas. Įkvėpti produkto garai gali sukelti mieguistumą ir svaigulį. Degant išsiskiria anglies monoksidas, azoto oksidai, sotieji angliavandeniliai ir sieros oksidai. Didžiausia sklaida – 1100 m.

3. Dyzelinas. Dyzelino garai dirgina kvėpavimo organus. Įkvėpus didelį kiekį dyzelino garų, galimas cheminio apsinuodijimo pavojus. Dyzeline gali būti nemažas (iki 11% masės) policiklinių aromatinių angliavandenilių kiekis. Eksperimentiniai tyrimai parodė, kad kai kurie iš šių angliavandenilių gali sukelti vėžinius susirgimus. Nuo ilgalaikio ir pasikartojančio dyzelino poveikio sausėja ir trūkinėja oda. Degant išsiskiria anglies monoksidas, azoto oksidai, sotieji angliavandeniliai ir sieros oksidai. Didžiausia sklaida – 1100 m.
KĖDAINIŲ NPT ĮVYKUS GAISRUI AR SPROGIMUI 

 Aplinkinių gyventojų perspėjimą apie ekstremalią situaciją vykdo UAB „Okseta“ Kėdainių naftos produktų terminalo  personalas. Evakavimą vykdo specialiosios pajėgos.

 Aplinkiniai gyventojai apie pavojų ir būtinus veiksmus perspėjami ir informuojami šiomis priemonėmis:

· įjungiama garsinė sirena;

· informuojami telefonu;

· panaudojant viešosios policijos ekipažų naudojamus automobilinius garsiakalbius
galimos avarijos ir Aplinkinių gyventojų veiksmai

 Galimos avarijos pavojingame objekte yra gaisras, į aplinką išsilieję naftos produktai, suskystintų naftos dujų  nutekėjimas, dujų-oro mišinio sprogimas arba pliūpsnis, sprogimas ir gaisras. Sprogimo padariniai gali sukelti grandininį avarijos plitimą. Gaisro metu dėl didelio teritorijos uždūminimo ir kenksmingų sveikatai degimo produktų pasklidimo į aplinką, Rekomenduojama:
· pastebėjus gaisrą, sprogimą skubiai pranešti bendruoju pagalbos tel. 112
· pabandyti išsiaiškinti pavojaus dydį paskambinus tel. 8 37 400210
· jei dėl didelio uždūminimo savo bute (name, kabinete) pajutote naftos produktų degimo dūmų kvapą, sandariai uždarykite langus, orlaides, uždenkite drėgnais skudurais durų ir ventiliacijos angas;
·  jei jaučiate, kad patalpoje ir toliau skverbiasi dūmai išeikite pastato į lauką;
Pavojingos cheminės medžiagos ir jų degimo produktai stipriai dirgina kvėpavimo takus, akių gleivinę, odą, todėl būtina, kad šios dalys būtų apsaugotos:
· užsidenkite burną ir nosį drėgna nosine, šaliku ar kitu audiniu, jei turite užsidėkite dujokaukę ar respiratorių, sudrėkintą marlės raištį ir skubiai palikite uždūmintą teritoriją;
· eikite statmenai vėjo krypčiai į saugią ir neužterštą dūmais vietą, vengiant žemesnių vietų;
gavus pranešimą ar nurodymą evakuotis, nedelsiant vykdykite visus šiuos nurodymus

            EVAKUOJANTIS:

· esant cheminės taršos pavojui labai svarbu veikti greitai
· išeinant iš namų, būtina užsukti dujas, išjungti elektros bei šildymo prietaisus, pasirūpinti gyvūnais
· jokiu būdu negalima slėptis rūsiuose, duobėse, tranšėjose, nes ten labiau kaupiasi nuodingosios medžiagos ir dujų mišiniai
· pasiimti asmens dokumentus

UAB "Okseta" administracija yra Kauno naftos produktų terminale.

UAB „Okseta“ užsiima keliomis skirtingomis veiklomis: degalinių techninė priežiūra, specialieji statybos darbai (vamzdynų virinimas, konstrukcijų ir technologinių įrenginių montavimas, pramoninis dažymas), administracinių patalpų nuoma.

UAB „Okseta“ yra atestatuota įmonė, kuri turi įvairius Energetikos inspekcijos atestatus ir Statybos sertifikavimo atestatą. 

2013 m. UAB „Okseta“ yra įsidiegusi ISO standartus: LST EN ISO 9001:2015, LST EN ISO 14001:2015, LST 1977:2008.
Biruliškių g. 18A, LT-52174 Kaunas

Tel.: (8~37) 400210, (8~37) 400219

El.paštas: info@okseta.lt
www.okseta.lt

PIRMOJI   PAGALBA APSINUODIJUS  CHEMINĖMIS MEDŽIAGOMIS


  Įkvėpus garų, sudirginamos nosies ir gerklės gleivinės, žmogus jaučia svaigulį, galvos skausmą, akyse susilieja vaizdas. Nukentėjusį reikia nedelsiant išvesti į gryną orą ir suteikti medicininę pagalbą. Praradusius sąmonę, paguldyti. Stebėti kvėpavimą ir širdies ritmą. Jei žmogus nekvėpuoja, daryti dirbtinį kvėpavimą. Esant būtinybei, daryti širdies masažą. Jei simptomai nepraeina, kuo skubiau kviesti gydytoją.
Pirmoji pagalba patekus ant odos. Nuvilkti užterštus rūbus, odą gausiai plauti vandeniu su muilu. Jei oda parausta ar skauda, kreiptis į gydytoją. Jei jaučiami nušalimo simptomai (įvykus sąlyčiui su suskystintomis naftos dujomis), pažeistą vietą aprišti steriliu tvarsčiu ir kreiptis į gydytoją.
Pirmoji pagalba patekus į akis. Plačiai atmerktas akis gerai praplauti vandeniu, taip pat po vokais. Kreiptis į gydytoją, jei atsiranda paraudimas ar skausmas.
Pirmoji pagalba prarijus
Patekus į burną, gerai išskalauti vandeniu. Išskyrus tyčinius atvejus, didesnio kiekio prarijimas mažai tikėtinas. Tokiam atvejui pasitaikius, nebandyti sukelti vėmimo, о kreiptis į gydytoją
PASIRENGIMAS AVARIJŲ PREVENCIJAI JŲ PADARINIŲ LIKVIDAVIMUI

Vykdydama avarijų, galinčių sukelti tiesioginį ar uždelstą pavojų gyventojams ir aplinkai, prevenciją, UAB „Okseta“ rūpinasi techninių priemonių parengimu, organizuoja darbuotojų mokymus, bendrovės darbuotojų, avarinių tarnybų ir Kėdainių rajono specialiųjų tarnybų pratybas. Vadovaudamasi Kėdainių naftos produktų  terminalo vidaus avariniu planu, bendrovėje avarijų pasekmių likvidavimui pasitelkiamos bendrovės pajėgos ir Kėdainių rajono specialiosios tarnybos.
KUR GALIMA GAUTI DAUGIAU       INFORMACIJOS
 UAB „Okseta“ Kėdainių naftos produktų terminalo saugos ataskaitoje bei vidaus avariniame plane yra plačiau aprašyti kuro bazės veiklos keliami pavojai, pranešimų apie avarijas sistema, avarijų likvidavimo priemonės. Norintys susipažinti su bendrovės saugos ataskaita ir vidaus avarijų planu, turi kreiptis į bendrovės administraciją tel. 8 37 400210.

Sandėliuojamų medžiagų saugos duomenų lapai ir papildoma informacija yra interneto svetainėje  www.okseta.lt

  ATMINTINĖ

  GYVENTOJAMS IR      KAIMYNINIŲ ĮSTAIGŲ DARBUOTOJAMS ĮVYKUS   AVARIJAI
UAB „OKSETA“

KĖDAINIŲ NAFTOS PRODUKTŲ TERMINALE
Žibuoklių g. 22, Kėdainiai

